Allar Jõks

Allar Jõks (sündinud 18. märtsil 1965 Tartus) on Eesti jurist, endine kohtunik ja õiguskantsler.

Ta oli üks kandidaate 2016. aasta Eesti presidendivalimistel.

 Elulugu 

Allar Jõks on lõpetanud 1983. aastal Kullamaa Keskkooli ja 1991. aastal Tartu Ülikooli õigusteaduskonna.

Aastatel 1991–1995 töötas ta Lääne Maakohtus kohtuniku ja kohtu esimehena. Aastatel 1995–2001 oli Allar Jõks Tallinna Ringkonnakohtu kohtunik, samal ajal oli ta ka Eesti Kohtunike Ühingu esimees.

 Õiguskantsler 
2001. aastal nimetati ta president Lennart Meri ettepanekul õiguskantsleriks. 2007. aasta detsembris esitas president Toomas Hendrik Ilves Allar Jõksi järgmiseks seitsmeaastaseks ametiajaks õiguskantsleri kandidaadiks. Allar Jõksi toetuseks tegid ühisavalduse neli väiksemat Riigikogu fraktsiooni. 18. detsembril 2007 toimunud salajasel hääletusel anti Jõksi vastu 56 häält ja tema poolt 36 häält. Erapooletuid ei olnud. Allar Jõksi ametiaeg õiguskantslerina lõppes 7. märtsil 2008. 2. aprillil 2009 läks ta tööle advokaadibüroosse Sorainen"Allar Jõks liitus advokaadibürooga Sorainen", Ärileht, 2. aprill 2009.

Õiguskantslerina nõudis Allar Jõks EL-iga liitumisel rahvahääletusele pandud põhiseaduse muudatusse põhiseaduse kaitseklausli lisamist, mis sätestab Eesti põhiseaduse põhimõtete ülimuslikkuse Euroopa Liidu õiguse ees.

Õiguskantslerina oli Allar Jõks üks neist, kes sõnastas Eesti-Vene piirilepingu preambulis viite Tartu rahule.

Pärast õiguskantsleri ametiaja lõppemist on Jõks töötanud ÜRO mandaadiga eksperdina kaheksas riigis ning nõustanud sealseid valitsusi demokraatia pidurite eemaldamisel ja inimõigusi kaitsvate institutsioonide ülesehitamisel.

 2016. aasta presidendivalimised 
Pärast seda, kui 14 tuntud ühiskonnategelast olid teinud avaliku pöördumise tema toetuseks, teatas Allar Jõks 23. mail 2016 soovist kandideerida Eesti Vabariigi presidendiks."14 ühiskonnategelast tahavad Jõksi presidendiks: riigipea ei saa olla tagatubade projekt" Postimees, 23. mai 2016"Allar Jõks teatas valmisolekust kandideerida presidendiks" Postimees, 23. mai 2016 24. septembril sai Allar Jõks Valimiskogu esimeses voorus Riigikogus kõige rohkem hääli (83) ja pääses teise vooru. Seal sai ta 134 häält, jäädes küll Siim Kallasele alla, kuid kumbki ei osutunud valituks. Jõks loobus edasisest kandideerimisest.

Artikleid
 Allar Jõks: kellele kuulub Eesti riik? – Postimees, 7. märts 2008
 Usalduse võrgutamine riigis ja armastuses – Eesti Päevaleht, 31. oktoober 2008
 Mis ühendab Eestit ja Mongooliat? – Eesti Päevaleht, 30. jaanuar 2009
 Riigikogu liikmete palga kaitseks – Eesti Päevaleht, 26. veebruar 2009
 Täna öösel toimus devalveerimine – Eesti Päevaleht, 1. juuli 2009
 Allar Jõks: ei ole mõttetult elatud aegu ehk ühe kandidaadi aruanne, postimees.ee, 3. oktoober 2016.
 Allar Jõks: näiteid lämmatavast bürokraatiast on rohkem kui kommentaare abieluvõrdsuse seadusel Eesti Päevaleht, 1. veebruar 2024

 Tunnustus 
 2002, 2010 – pressisõber
 2003 – Lastekaitse Liidu auhind lastesõbralikumale ühiskonnategelasele
 2006 – Valgetähe III klassi teenetemärk
 2007 – Koosmeele auhind
 2012 – aasta eurooplane

 Isiklikku 
Allar Jõksi vend oli kunagine riigikohtunik Henn Jõks.

Allar Jõksi abikaasa on Eesti Loodusmuuseumi direktor Heidi Jõks. Neil on ühine poeg Herman (sündinud 2019. aastal). Varasemast abielust on Allar Jõksil poeg Jonatan (sündinud 1990. aastal).Värske abielumees Allar Jõks: Heidi võlub mind jätkuvalt võimega olla säravalt ettevõtlik. Kroonika, 12. august 2021.

Jõks on püstitanud Haapsalu rajooni rekordi 800 meetri jooksus.Eesti presidendid ja sport. Kultuurne Meri, mängumees Rüütel ja jutumees Ilves Ta mängib tennistMart Soidro. Allar Jõks: „Ma ei võta lihtsalt ruumi, olen päriselt olemas!” Ajakiri Sport, 28.05.2018. harrastab jalgpalli ja joogat.

Viited

 Välislingid 

CV Juridica lehel
 Allar Jõks saates "Kukul külas", 30. märts 2003, 1. osa, WMA fail, /kukulkylas_2003-03-30_14-05.wma 2. osa WMA fail
 Peeter Ernits. Allar Jõks: Ma ei tea, kellele kuulub Eesti riik (intervjuu) Maaleht, 17. september 2009

Kategooria:Eesti juristid
Kategooria:Õiguskantslerid
Kategooria:Tartu Ülikooli õigusteaduskonna vilistlased
Kategooria:Valgetähe III klassi teenetemärgi kavalerid
Kategooria:Sündinud 1965